Luxury Mascara comes in:
Black & Black-Brown
Waterproof Black Lash
Black Noir HD 'Full & Fabulous
XXL Extra Volume Mascara in Black
LUXURY-HD-MASCARA $25.00, 2/$46.00, 3/$60.00
Luxury-HD-Mascara: Black-LashBlack-BrownBlack Noir HDBlack-WaterproofLush-Lash-BlackXL Extra Volume Mascara 10 skoonheidstruuks met klapperolie | SARIE
10 skoonheidstruuks met klapperolie	deur Monica Pienaar
Klapperolie is al ’n hele ruk een van die wêreld se grootste obsessies! En die supermodel Chrissy Teigen het ons onlangs weer herinner aan dié wonderolie se vele voordele toe sy haar beste klapperolie-wenke op Snapchat gedeel het. Ja, selfs in jou skoonheidsroetine verdien klapperolie ’n ereplek. Kyk net wat jy alles met klapperolie kan doen om jou hare, lyf en gesig mooi te hou…
Dié olie is uitstekend om jou hare en lyf te bevog. Dis ’n natuurlike olie (afkomstig van plante) en bevat ’n hoë hoeveelheid omega 3- en 6-vetsure, vitamien E en antioksidante. Dit het ook antibakteriële eienskappe wat dit geskik maak vir vel met ekseem of ’n veluitslag. Boonop is klapperolie solied teen kamertemperatuur, wat maak dat jy dit maklik kan inpak wanneer jy reis. Verhit dit in die mikrogolf of vryf dit tussen jou hande om dit vloeibaar te maak voordat jy dit gebruik.
Chrissy Teigen gebruik selfs klapperolie op haar en John Legend se eersteling, Luna Simone Stephens, se lyfie ná badtyd.
Klapperolie vul jou vel se lipiedlaag aan, wat jou velwand versterk sodat vog nie so maklik ontsnap nie. En die kragtige antioksidante daarin beskerm jou vel teen die skade wat vry radikale deur die dag aanrig. Dit streel ook sensitiewe vel en kalmeer rooiheid en jeukerigheid.
Chrissy gebruik klapperolie om hardnekkige grimering soos maskara en oogomlyner in ’n kits te verwyder. Sy sit ’n bietjie klapperolie op ’n watte en vee daarmee oor haar oë. Omdat grimering gewoonlik ’n oliebasis het, bind dit met die klapperolie-molekules en gly maklik van jou gesig af. Lees hiér meer oor oliereinigers vir jou gesig!
Gebruik klapperolie sommer as ’n verligter deur ’n klein bietjie liggies op jou wangbene en in die binnehoeke van jou oë te tik nadat jy grimeer het vir vel wat lyk of dit van binne gloei.
Skep ’n bietjie klapperolie in ’n klein potjie en dra dit in jou handsak as ’n bevogtigende (en bekostigbare) lipsalf.
Vir jou lyf
Net soos vir jou gesig, help klapperolie om jou lyf te bevog en soepel te hou. Smeer dit aan nadat jy gestort of gebad het.
Meng growwe sout of bruinsuiker met jou klapperolie en gebruik dit as afskilferaar.
7. Om te skeer
Jy kan selfs klapperolie gebruik wanneer jy jou beenhare skeer. Smeer dit aan jou droë bene voor jy skeer, pleks van skeerroom.
Wend klapperolie aan jou naelvelletjies om dit te versterk en gesond te hou. Vryf ook jou voete met klapperolie in nadat jy dit met ’n voetvyl afgeskuur het. Die antibakteriële eienskappe help om voete gesond en sag te hou.
Vir jou hare
9. Ekstra vog
Die aktrise Blake Lively het al vertel sy wend klapperolie aan haar haarpunte voordat sy dit was. Dan maak sy haar klam hare in ’n bolla vas. Sodra dit droog is, maak sy dit los. Die bietjie olie wat ná die was op haar haarpunte agterbly, sorg vir haar kenmerkende mooi golwe en seël die haarkutikels sodat vog behoue bly. En ook…
Chrissy het ook onthul dat sy klapperolie vir haar honde gee om hul asems lekkerder te laat ruik. Jy kan dit selfs as ’n mondspoelmiddel gebruik! Deur gereeld jou mond vir sowat 10 minute met ’n eetlepel klapperolie en water uit te spoel, verminder jy die opbou van plaak en bakterieë in jou mond. Dit sorg vir gesonder tande en tandvleise en ’n varser asem.
FOTO: Snapchat (Chrissy Teigen)
Probeer dié skoonheidsprodukte met klapperolie in
Nature’s Choice Coconut Oil (R37 vir 325 g)OGX Coconut Water Shampoo en Conditioner (R170 elk)By Dis-Chem en FoschiniPalmer’s Coconut Oil Body Oil (R50)The Body Shop Coconut Beautifying Oil For Body, Face & Hair (R65)Tom Ford Soleil Blanc (R2 325 vir 50 ml EDP)Luukse bederf! Dié parfuum voer jou weg na ’n eiland waar dit heeljaar somer is, met note van klapper, sitrus en ilang-ilang. By uitsoektakke van Edgars en Stuttafords
“Pours Coconut Oil Over Entire Life” Mood… #CoconutOil www.lifestyleshoponline.co.za #skincare #haircare #bodycare #coconuts #skincare #skin #luxury #products #perfectskin #acne #glowing #face #facial #skintreatment #products #beauty #makeup #cosmetics #reviews #beautytreatments #beautyblogger #makeuptips #mua #beautyproducts #luxury #onlineshop #southafrica #lifestyleshoponline
A photo posted by Lifestyle Shop Online (@lifestyleshopsa) on Jul 8, 2016 at 12:48am PDT
Bronne: www.usmagazine.com, www.marieclaire.com, www.huffingtonpost.com
VIDEO: Dít is wat vroue regtig wil hê…